ΑΠΟΦΑΣΕΙΣ
Αριθμ. Α.Π. Ε/1475
Πρόγραμμα ενίσχυσης των ιδιωτικών επιχειρήσεων πρακτορείων εφημερίδων και περιοδικών.
Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ
ΚΑΙ Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ
ΚΑΙ ΟΙΚΟΝΟΜΙΚΩΝ
Έχοντας υπόψη:
Ι. Τις διατάξεις:
1. Του άρθρου 86 του ν. 4674/2020 «Στρατηγική αναπτυξιακή προοπτική των Οργανισμών Τοπικής Αυτοδι-
οίκησης, ρύθμιση ζητημάτων αρμοδιότητας Υπουργείου
Εσωτερικών και άλλες διατάξεις» (Α’ 53),
2. του ν. 3919/2011 «Αρχή της επαγγελματικής ελευθερίας, κατάργηση αδικαιολόγητων περιορισμών στην
πρόσβαση και άσκηση επαγγελμάτων» (Α’ 32),
3. του ν. 5005/2022 «Ενίσχυση δημοσιότητας και διαφάνειας στον έντυπο και ηλεκτρονικό Τύπο - Σύσταση
ηλεκτρονικών μητρώων εντύπου και ηλεκτρονικού Τύπου - Διατάξεις αρμοδιότητας της Γενικής Γραμματείας
Επικοινωνίας και Ενημέρωσης και λοιπές επείγουσες
ρυθμίσεις» (Α’ 236),
4. του υπ’ αρ. 2023/2831 Κανονισμού (ΕΕ) της Επιτροπής
της 13ης Δεκεμβρίου 2023 σχετικά με την εφαρμογή των
άρθρων 107 και 108 της Συνθήκης για τη λειτουργία της
Ευρωπαϊκής Ένωσης στις ενισχύσεις ήσσονος σημασίας,
5. των άρθρων 107 και 108 της Συνθήκης για τη Λειτουργία της Ευρωπαϊκής Ένωσης (ΣΛΕΕ),
6. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133) και ιδίως του άρθρου 28 αυτού,
7. του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143),
8. του ν. 4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπη-
ρεσιών του Δημοσίου Τομέα - Τροποποίηση Διατάξεων
του π.δ. 318/1992 (Α’ 161) και λοιπές ρυθμίσεις» (Α’ 74)
και ιδίως του άρθρου 1 αυτού,
9. του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α’ 112) σε συνδυασμό με τον ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
10. του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
11. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), σε συνδυασμό με την περ. 22 του άρθρου 119 του
ν. 4622/2019 «Επιτελικό Κράτος: οργάνωση, λειτουργία
και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),
12. του π.δ. 80/2016 «Ανάληψη υποχρεώσεων από
τους διατάκτες» (Α’ 145),
13. των π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και με-
τονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’  130),
όπως τροποποιήθηκε με το π.δ. 82/2023 «Μετονομασία Υπουργείου - Σύσταση και μετονομασία Γενικών
Γραμματειών - Μεταφορά αρμοδιοτήτων, υπηρεσιακών
μονάδων και θέσεων προσωπικού - Τροποποίηση και
συμπλήρωση του π.δ. 77/2023 (Α’ 130) - Μεταβατικές
διατάξεις» (Α’ 139),
14. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
15. του π.δ. 2/2024 «Διορισμός Υπουργών και Υφυπουργών» (Α’ 2),
16. του π.δ. 98/2020 «Οργανισμός της Προεδρίας της
Κυβέρνησης» (Α’ 236),
17. του π.δ. 142/2017 «Οργανισμός Υπουργείου Οικονομικών» (Α’ 181),
18. της υπ’ αρ. 24206/19.11.2012 απόφασης του Υφυπουργού στον Πρωθυπουργό «Καθορισμός δικαιολο-
γητικών που συνοδεύουν την Αναγγελία ίδρυσης και
λειτουργίας Πρακτορείου Εφημερίδων και Περιοδικών»
(Β’ 3058),
19. της υπό στοιχεία Υ18/17-5-2024 απόφασης του
Πρωθυπουργού «Ανάθεση αρμοδιοτήτων στον Υφυπουργό στον Πρωθυπουργό, Παύλο Μαρινάκη» (Β’ 2814),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1826
15.04.2025 09:07:50
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
20. της υπό στοιχεία 102928ΕΞ2023/10-07-2023 κοινής απόφασης του Πρωθυπουργού και του Υπουργού
Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441),
21. της υπό στοιχεία 59886/ΕΥΚΕ913/11.06.2020 κοινής απόφασης των Υπουργών Ανάπτυξης και Επενδύσε-
ων και Οικονομικών «Λειτουργία του Πληροφοριακού
Συστήματος Σώρευσης Κρατικών ενισχύσεων Ήσσονος
Σημασίας» (Β’ 2417).
II. Το γεγονός ότι από την παρούσα προκαλείται δαπάνη ύψους έως 2.000.000 ευρώ σε βάρος των πιστώσεων
του ΑΛΕ 2310889001 «Επιχορήγηση σε λοιπά νομικά πρόσωπα για λοιπούς σκοπούς του Φ.-Ε.Φ. 1004-204-0000000
“Γενική Γραμματεία Επικοινωνίας και Ενημέρωσης του
προϋπολογισμού της Προεδρίας της Κυβέρνησης”».
III. Την ανάγκη οικονομικής στήριξης των ιδιωτικών
επιχειρήσεων πρακτορείων εφημερίδων και περιοδικών,
οι οποίες πραγματοποιούν τον εφοδιασμό των σημείων
διάθεσης του έντυπου τύπου στην ελληνική επικράτεια
της χώρας και ειδικότερα σε δημοτικές ενότητες με πληθυσμό κάτω των είκοσι χιλιάδων (20.000) κατοίκων, όπως
ειδικότερα προσδιορίζεται στην παρούσα, καθώς η δραστηριοποίησή τους συνιστά αναγκαία προϋπόθεση της
διανομής του έντυπου τύπου στην ελληνική επικράτεια,
συμβάλλοντας κατά τον τρόπο αυτό στην προαγωγή της
πολυφωνίας, του πλουραλισμού και της ποιότητας στην
ενημέρωση και τον δημόσιο διάλογο.
IV. Το Υπόδειγμα Υ/Δ από τους δυνητικούς δικαιούχους,
που περιλαμβάνεται ως Παράρτημα I, σχετικά με τις ενισχύσεις ήσσονος σημασίας που έχουν λάβει την τελευ-
ταία τριετία, σύμφωνα με το άρθρο 6 του Κανονισμού de
minimis, η οποία θα αποσταλεί στη Διεύθυνση Εποπτείας
Μέσων Ενημέρωσης της Γενικής Γραμματείας Επικοινωνίας και Ενημέρωσης της Προεδρίας της Κυβέρνησης.
V. To Υπόδειγμα Υ/Δ το οποίο περιλαμβάνεται στο
Παράρτημα ΙΙ, προς τον σκοπό βεβαίωσης της πραγματοποίησης επιλέξιμων προς χρηματοδότηση διαδρομών
εντός της ελληνικής επικράτειας από τους ανωτέρω δυνητικούς δικαιούχους.
VI. To Υπόδειγμα Υ/Δ το οποίο περιλαμβάνεται στο
Παράρτημα ΙΙΙ, προς τον σκοπό βεβαίωσης της πραγματοποίησης επιλέξιμων προς χρηματοδότηση διαδρομών
εντός της ελληνικής επικράτειας από τους αντισυμβαλλομένους των ανωτέρω δυνητικών δικαιούχων.
VII. Την υπό στοιχεία ΓΝ 020/2025/20-02-2025 γνωμοδότηση της Κεντρικής Μονάδας Κρατικών Ενισχύσεων.
VIII. Την υπ’ αρ. 1450/25-02-2025 εισήγηση δημοσιονομικών επιπτώσεων της Μονάδας Διοικητικής και Οι-
κονομικής Υποστήριξης της Προεδρίας της Κυβέρνησης,
σύμφωνα με την οποία από τις διατάξεις της παρούσας
απόφασης προκαλείται δαπάνη ύψους έως 2.000.000,00€
σε βάρος των πιστώσεων του ΑΛΕ 2310889001 «Επιχορήγηση σε λοιπά νομικά πρόσωπα για λοιπούς σκοπούς»
του ΕΦ 1004-204-0000000 «Γενική Γραμματεία Επικοινωνίας και Ενημέρωσης» του προϋπολογισμού της Προ-
εδρίας της Κυβέρνησης τρέχοντος οικονομικού έτους.
IX. Την υπ’ αρ. 2460/04-04-2025 απόφαση δέσμευσης
πίστωσης.
X. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Άρθρο 1
Σκοπός του προγράμματος
1. Με την παρούσα απόφαση θεσπίζεται καθεστώς
ενίσχυσης με τη μορφή επιχορήγησης, για τους δικαιούχους του άρθρου 2, σύμφωνα με τους όρους και τις
προϋποθέσεις της παρούσας, με την επιφύλαξη των ορίων σώρευσης του άρθρου 7.
2. Η ενίσχυση της παρ. 1 χορηγείται με βάση τον υπ’ αρ.
2023/2831 Κανονισμό (ΕΕ) της 13ης Δεκεμβρίου 2023
σχετικά με την εφαρμογή των άρθρων 107 και 108 της
Συνθήκης για τη Λειτουργία της Ευρωπαϊκής Ένωσης
στις ενισχύσεις ήσσονος σημασίας (ΕΕ L της 15.12.2023).
Άρθρο 2
Δικαιούχοι
Δικαιούχοι της ενίσχυσης της παρ. 1 του άρθρου 1 είναι
ιδιωτικές επιχειρήσεις, οι οποίες δραστηριοποιούνται ως
Πράκτορες κατά την έννοια της περ. 3 του άρθρου 3 και
πληρούν σωρευτικά τις προϋποθέσεις του άρθρου 6.
Άρθρο 3
Ορισμοί
Για τον σκοπό της παρούσας, ισχύουν οι ακόλουθοι
ορισμοί:
1. Ενιαία επιχείρηση: ενιαία επιχείρηση νοείται ως
αυτή ορίζεται στην παρ. 2 του άρθρου 2 του Καν. (ΕΕ)
2023/2831 και περιλαμβάνονται όλες οι επιχειρήσεις
που έχουν τουλάχιστον μία από τις ακόλουθες σχέσεις
μεταξύ τους:
α) Μια επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης
επιχείρησης,
β) μια επιχείρηση έχει το δικαίωμα να διορίζει ή να
παύει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης,
γ) μια επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει
συνάψει με αυτήν ή δυνάμει ρήτρας του καταστατικού
αυτής της τελευταίας και
δ) μια επιχείρηση που είναι μέτοχος ή εταίρος άλλης
επιχείρησης ελέγχει μόνη της, βάσει συμφωνίας που έχει
συνάψει με άλλους μετόχους ή εταίρους της εν λόγω
επιχείρησης, την πλειοψηφία των δικαιωμάτων ψήφου
των μετόχων ή των εταίρων αυτής της επιχείρησης.
Οι επιχειρήσεις που έχουν οποιαδήποτε από τις σχέσεις που αναφέρονται στα στοιχεία α) έως δ) με μία ή
περισσότερες άλλες επιχειρήσεις θεωρούνται επίσης
ενιαία επιχείρηση.
2. Έντυπος τύπος έχει την έννοια που αποδίδεται στον
όρο αυτό στην περ. α του άρθρου 3 του ν. 5005/2022
(Α’ 236).
3. Πράκτορας σημαίνει η επιχείρηση η οποία έχει λάβει βεβαίωση αναγγελίας ίδρυσης και λειτουργίας Πρα-
κτορείου Εφημερίδων και Περιοδικών σύμφωνα με τις
διατάξεις της υπ’ αρ. 24206/19.11.2012 απόφασης του
Υφυπουργού στον Πρωθυπουργό «Καθορισμός δικαιολογητικών που συνοδεύουν την Αναγγελία ίδρυσης
και λειτουργίας Πρακτορείου Εφημερίδων και Περιοδικών» (Β’ 3058) και η οποία, δυνάμει συμβατικής σχέσης
με άλλη επιχείρηση, αναλαμβάνει να διανέμει για λογαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
ριασμό της επιχείρησης αυτής έντυπο τύπο σε σημεία
πώλησής του προς το κοινό.
4. Επιλέξιμη Διαδρομή σημαίνει οποιαδήποτε διαδρομή πραγματοποιεί Πράκτορας χωρίς τη χρήση υπεργο-
λάβων ή άλλων βοηθών εκπλήρωσης, προς τον σκοπό
διανομής έντυπου Τύπου εντός της ελληνικής επικράτειας, εκτός των διαδρομών που το Τερματικό Σημείο
τους αποτελεί δημοτική ενότητα με πληθυσμό άνω των
είκοσι χιλιάδων (20.000) κατοίκων, σύμφωνα με την τελευταία διενεργηθείσα απογραφή πληθυσμού, αλλά συ-
μπεριλαμβανομένων των διαδρομών που το Τερματικό
Σημείο τους αποτελεί νησιωτική δημοτική ενότητα. Ως
πληθυσμός νοείται ο μόνιμος πληθυσμός της παρ. 3 του
άρθρου 87 του ν. 4804/2021 (Α’ 90).
5. Τερματικό Σημείο είναι το καταληκτικό σημείο ορισμένης Επιλέξιμης Διαδρομής.
6. Καθορισμένη Χιλιομετρική Απόσταση είναι η χιλιομετρική απόσταση μεταξύ του σημείου εκκίνησης κάθε
Επιλέξιμης Διαδρομής και του αντίστοιχου Τερματικού
Σημείου, όπως η χιλιομετρική απόσταση αυτή προκύπτει
με βάση τα δεδομένα της ακόλουθης εφαρμογής του
δικτυακού τόπου Gov.gr: https://www.gov.gr/ipiresies/
polites-kai-kathemerinoteta/ekloges/upologismoskhiliometrikon-apostaseon.
7. Χιλιομετρική Αποζημίωση σημαίνει το σταθερό
ποσό 0,30 Ευρώ ανά χιλιόμετρο.
Άρθρο 4
Διάρκεια προγράμματος Χρηματοδότηση Καθεστώς Ενίσχυσης
1. Το πρόγραμμα θα υλοποιηθεί το έτος 2025.
2. Η δαπάνη για την υλοποίηση του προγράμματος
ανέρχεται μέχρι του ποσού των 2.000.000,00 € και θα
καλυφθεί από τον τακτικό προϋπολογισμό.
3. Οι ενισχύσεις που προβλέπονται στην παρούσα
χορηγούνται σύμφωνα με τις προϋποθέσεις του Κανονισμού (ΕΚ) αριθμ. 2023/2831 της Επιτροπής για τις
ενισχύσεις ήσσονος σημασίας (εφεξής Κανονισμός de
minimis). Η ενίσχυση που θα χορηγηθεί σε μια επιχείρηση, σε επίπεδο ενιαίας επιχείρησης, βάσει της παρούσας
απόφασης, αθροιζόμενη με οποιεσδήποτε άλλες ενισχύσεις ήσσονος σημασίας της έχουν χορηγηθεί, δεν
πρέπει να υπερβαίνουν το ποσό των 300.000 ευρώ σε
οποιαδήποτε περίοδο τριών οικονομικών ετών.
4. Ως ημερομηνία λήψης της συνολικής ενίσχυσης
νοείται η ημερομηνία δημοσίευσης της απόφασης του
άρθρου 10, σύμφωνα με την παρ. 4 του άρθρου 3 του
Κανονισμού de minimis 2023/2831.
Άρθρο 5
Διαδικασία υποβολής αιτήσεων
Οι επιχειρήσεις που επιθυμούν να υπαχθούν στο πρόγραμμα υποβάλλουν, δια του νόμιμου εκπροσώπου τους,
στη Διεύθυνση Εποπτείας Μέσων Ενημέρωσης της Γενικής
Γραμματείας Επικοινωνίας και Ενημέρωσης της Προεδρίας
της Κυβέρνησης, αίτηση περί υπαγωγής τους στο πρόγραμμα. Η αίτηση και τα δικαιολογητικά υποβάλλονται
ηλεκτρονικά στην ηλεκτρονική διεύθυνση της Διεύθυνσης Εποπτείας Μ.Ε. της Γ.Γ.Ε.Ε., epopteia@media.gov.gr,
από την 2α Μαΐου 2025 μέχρι και την 12η Μαΐου 2025.
Άρθρο 6
Προϋποθέσεις υπαγωγής Επιλέξιμες επιχειρήσεις
Προκειμένου να υπαχθούν στο πρόγραμμα οι επιχειρήσεις του άρθρου 2, πρέπει να πληρούν σωρευτικά και
τις ακόλουθες προϋποθέσεις:
1. Να πληρούν το σύνολο των προϋποθέσεων του
Κανονισμού de minimis αριθμ. ΕΚ 2023/2831. Ιδίως,
δεν πρέπει να δραστηριοποιούνται στους τομείς που
αναφέρονται στην παρ. 1 του άρθρου 1 του Καν. (ΕΕ)
2023/2831. Σε περίπτωση που δραστηριοποιούνται
στους τομείς οι οποίοι αναφέρονται στα στοιχεία α), β)
γ) ή δ) της ανωτέρω παρ. 1 και ασκούν άλλες δραστηριότητες που εμπίπτουν στο πεδίο εφαρμογής του Καν.
(ΕΕ) 2023/2831 ισχύουν τα προβλεπόμενα στην παρ. 2
του άρθρου 1 του εν λόγω Κανονισμού.
2. Να μην έχουν τεθεί σε αδράνεια από την 1η Ιανουαρίου 2024 και μέχρι και την ημερομηνία ελέγχου
πληρωμής, όπως αυτό προκύπτει από τα στοιχεία που
τηρούνται στο φορολογικό μητρώο της Ανεξάρτητης
Αρχής Δημοσίων Εσόδων (ΑΑΔΕ).
3. Να έχουν κάνει αναγγελία της επιχείρησης ως πρακτορείου στη Διεύθυνση Εποπτείας Μέσων Ενημέρωσης,
σύμφωνα με την παρ. 1 του άρθρου 3 του ν. 3919/2011
(Α’ 32), σε συνδυασμό με την παρ. 2 του άρθρου 1 της
υπ’ αρ. 24206/19-12-2012 (Β’ 3058) απόφασης του Υφυπουργού στον Πρωθυπουργό μέχρι και την 30η Απριλίου
2025.
4. Να έχουν πραγματοποιήσει Επιλέξιμες Διαδρομές
εντός του έτους 2023.
Άρθρο 7
Έλεγχος σώρευσης
1. Για τις επιχειρήσεις που λαμβάνουν ενίσχυση βάσει
της παρούσας, το συνολικό ποσό ενισχύσεων ήσσονος
σημασίας που έχουν λάβει από οποιοδήποτε πρόγραμμα
δυνάμει των Καν. (ΕΕ) 2023/2831, Καν. 1407/2013, Καν.
(ΕΕ) 1408/2013 και Καν. (ΕΕ) 717/2014 της Επιτροπής
ελέγχεται σε επίπεδο ενιαίας επιχείρησης, σύμφωνα με
τον ορισμό της παρ. 2 του άρθρου 2 του Κανονισμού de
minimis 2023/2831 και δεν δύναται να υπερβεί το ποσό
των τριακοσίων χιλιάδων (300.000) ευρώ σε οποιαδήποτε περίοδο τριών ετών, συμπεριλαμβανομένης της
ενίσχυσης της παρούσας. Το συνολικό ποσό των ενισχύσεων είναι ακαθάριστο, πριν την αφαίρεση τυχόν φόρων
ή επιβαρύνσεων.
2. Οι ενισχύσεις ήσσονος σημασίας που χορηγούνται
βάσει της παρούσας μπορούν να σωρεύονται με ενισχύσεις ήσσονος σημασίας που χορηγούνται βάσει του
Καν. (ΕΕ) 2023/2832.
3. Απαγορεύεται η σώρευση ενισχύσεων ήσσονος σημασίας που χορηγούνται βάσει της παρούσας με άλλες
κρατικές ενισχύσεις για τις ίδιες επιλέξιμες δαπάνες, αν
η σώρευση αυτή οδηγεί σε υπέρβαση της υψηλότερης
σχετικής έντασης ενίσχυσης ή του ποσού ενίσχυσης που
έχει καθοριστεί με βάση τα συγκεκριμένα δεδομένα κάθε
περίπτωσης σε κανονισμό απαλλαγής κατά κατηγορία ή
απόφαση που έχει εκδώσει η Επιτροπή.
4. Ο έλεγχος της σώρευσης διενεργείται από τη ΔιεύΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
θυνση Εποπτείας Μέσων Ενημέρωσης της Γ.Γ.Ε.Ε. σε πρώτη φάση αυτόματα μέσω του Πληροφοριακού Συστήμα-
τος Σώρευσης Κρατικών Ενισχύσεων Ήσσονος Σημασίας
(ΠΣΣΚΕΗΣ) σύμφωνα με το άρθρο 57 του ν. 4914/2022
(Α’ 61), με βάση τα σχετικά στοιχεία που υποβάλλει ο δικαιούχος κατά την αίτηση και το ύψος της ενίσχυσης που
λαμβάνει βάσει της παρούσας προσαρμόζεται ανάλογα,
ώστε να μην οδηγεί σε υπέρβαση των κατά περίπτωση
ανωτέρω ορίων. Σε περίπτωση υποβολής αιτήσεων ενίσχυσης, στο πλαίσιο της παρούσας, από περισσότερες ή
όλες τις επιχειρήσεις που συνθέτουν ενιαία επιχείρηση,
και εφόσον, κατόπιν διασταύρωσης των σχετικών αιτήσεων, διαπιστωθεί ότι το συνολικό ποσό που αιτούνται
οι εν λόγω επιχειρήσεις υπερβαίνει τα ανώτατα κατά
περίπτωση όρια της παρούσας, το ύψος της ενίσχυσης
κάθε μίας από αυτές μειώνεται αναλογικά, με βάση το
αιτούμενο από κάθε επιχείρηση ποσό, προκειμένου το
συνολικό εγκριθέν ποσό ενίσχυσης ανά ενιαία επιχείρηση να μην υπερβαίνει τα εν λόγω όρια.
5. Επιπλέον, διενεργείται έλεγχος σώρευσης με βάση
τα συνολικά στοιχεία για τις ενισχύσεις de minimis της
τελευταίας τριετίας, μέσω του Πληροφοριακού Συστήματος Σώρευσης Κρατικών Ενισχύσεων Ήσσονος Σημασίας
(ΠΣΣΚΕΗΣ) σύμφωνα με το άρθρο 57 του ν. 4914/2022
(Α’ 61), με ευθύνη της αρμόδιας υπηρεσίας για την τήρηση του εν λόγω συστήματος.
Άρθρο 8
Υποχρέωση διαφάνειας και άλλες υποχρεώσεις
1. Με τη λήψη της ενίσχυσης τεκμαίρεται η συναίνεση
του δικαιούχου λήπτη της ενίσχυσης για τη δημοσιοποίηση των στοιχείων για την ενίσχυση που έλαβε.
2. Οι δικαιούχοι υποχρεούνται να υποβάλουν κάθε
στοιχείο, έγγραφο ή όποια άλλη πληροφορία τους ζητηθεί αρμοδίως, ιδίως, για τον έλεγχο πλήρωσης των
προϋποθέσεων χορήγησης της ενίσχυσης.
3. Σε περίπτωση που κατά τον έλεγχο της επιχείρησης
από τη φορολογική διοίκηση ή άλλη αρμόδια ελεγκτική
αρχή διαπιστωθεί μη τήρηση των όρων της παρούσας,
υπέρβαση του ανώτατου ορίου ενίσχυσης ή υποβολή
ψευδών στοιχείων, ζητείται η άμεση επιστροφή του συνόλου της χορηγηθείσας ενίσχυσης εντόκως από την
ημερομηνία που τέθηκε στη διάθεση της δικαιούχου
επιχείρησης, σύμφωνα με την κείμενη σχετική εθνική
και ενωσιακή νομοθεσία, σύμφωνα με το επιτόκιο ανάκτησης που ορίζει η Ευρωπαϊκή Επιτροπή.
Άρθρο 9
Δικαιολογητικά
Για τον έλεγχο της συνδρομής των ανωτέρω προϋποθέσεων, οι ιδιωτικές επιχειρήσεις πρακτορείων εφημερί-
δων και περιοδικών υποχρεούνται να υποβάλλουν στη
Διεύθυνση Εποπτείας Μέσων Ενημέρωσης της Γ.Γ.Ε.Ε.
τα ακόλουθα:
1. Αίτηση υπαγωγής στο πρόγραμμα, υπογεγραμμένη
από το νόμιμο εκπρόσωπο της επιχείρησης.
2. Για την απόδειξη της νόμιμης εκπροσώπησης, σχετικό πιστοποιητικό ισχύουσας εκπροσώπησης από το
ΓΕΜΗ, το οποίο πρέπει να έχει εκδοθεί έως τριάντα (30)
εργάσιμες ημέρες πριν από την υποβολή του.
3. Εκτύπωση πρόσφατης εικόνας στοιχείων της επιχείρησης από τα στοιχεία που τηρούνται στο φορολο-
γικό μητρώο της Ανεξάρτητης Αρχής Δημοσίων Εσόδων
(ΑΑΔΕ) του τελευταίου τριμήνου.
4. Υπεύθυνη δήλωση του νομίμου εκπροσώπου της
επιχείρησης σχετικά με τη σώρευση των ενισχύσεων
ήσσονος σημασίας (de minimis), βάσει του Κανονισμού
(ΕΕ) 2023/2831, σύμφωνα με το υπόδειγμα που επισυνάπτεται στο Παράρτημα Ι της παρούσας απόφασης και
αποτελεί αναπόσπαστο μέρος αυτής.
5. Αντίγραφο εν ισχύ σύμβασης, νόμιμα κοινοποιημένης σύμφωνα με τις ισχύουσες φορολογικές διατάξεις,
του δυνητικού δικαιούχου Πράκτορα με επιχείρηση δυνάμει της οποίας ο Πράκτορας αναλαμβάνει να διανέμει
για λογαριασμό της επιχείρησης αυτής έντυπο Τύπο σε
σημεία πώλησής του προς το κοινό, η ισχύς της οποίας
(σύμβασης) θα καταλαμβάνει ολόκληρο ή μέρος του
έτους 2023.
6. Υπεύθυνη δήλωση του νομίμου εκπροσώπου του
δυνητικού δικαιούχου σύμφωνα με το υπόδειγμα που
επισυνάπτεται στο Παράρτημα ΙΙ της παρούσας απόφασης και αποτελεί αναπόσπαστο μέρος αυτής με την
οποία βεβαιώνεται ανά επικαλούμενη Επιλέξιμη Διαδρομή που ο δυνητικός δικαιούχος πραγματοποίησε εντός
του έτους 2023:
(α) Το σημείο εκκίνησης, ενδιάμεσα εξυπηρετούμενα σημεία και το Τερματικό Σημείο κάθε Επιλέξιμης Διαδρομής.
(β) Η Καθορισμένη Χιλιομετρική Απόσταση,
όπως προκύπτει από την εφαρμογή του δικτυακού τόπου Gov.gr: https://www.gov.gr/ipiresies/
polites-kai-kathemerinoteta/ekloges/upologismoskhiliometrikon-apostaseon. Ως σημεία εκκίνησης και
Τερματικά Σημεία, εισάγονται στην εφαρμογή οι αντίστοιχες δημοτικές ενότητες χωρίς προσδιορισμό της
ακριβούς διεύθυνσης (κέντρο της πόλης).
(γ) Το πλήθος των ημερήσιων παραδόσεων έντυπου
τύπου για κάθε Τερματικό Σημείο που εκτελέστηκαν από
τον δυνητικό δικαιούχο.
7. Υπεύθυνη δήλωση του αντισυμβαλλομένου του δυνητικού δικαιούχου στη σύμβαση της παρ. 3, σύμφωνα
με το πρότυπο που περιλαμβάνεται στο Παράρτημα ΙΙΙ,
με την οποία βεβαιώνονται:
(α) Οι Επιλέξιμες Διαδρομές που ο δυνητικός δικαιούχος πραγματοποίησε εντός του έτους 2023.
(β) Το πλήθος των ημερήσιων παραδόσεων έντυπου
τύπου για κάθε Τερματικό Σημείο που εκτελέστηκαν από
τον δυνητικό δικαιούχο εντός του έτους 2023.
8. Υπεύθυνη δήλωση, υπογεγραμμένη από τον νόμιμο
εκπρόσωπο του δυνητικού δικαιούχου Πράκτορα στην
οποία δηλώνονται:
(α) Η επιχείρηση και το ΑΦΜ του δυνητικού δικαιούχου
Πράκτορα.
(β) Διεύθυνση ηλεκτρονικής επικοινωνίας.
(γ) Ο αριθμός τραπεζικού λογαριασμού (IBAN) του
Πράκτορα, στον οποίο θα κατατεθεί το ποσό που δικαιούται η επιχείρηση.
Η εν λόγω υπεύθυνη δήλωση θα συνοδεύεται από
βεβαίωση τράπεζας με το IBAN του λογαριασμού του
δικαιούχου ή αντίγραφο φύλλου κίνησης του λογαριαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
σμού (εφόσον αναγράφεται ΙΒΑΝ, επωνυμία και ΑΦΜ
δικαιούχου).
Άρθρο 10
Έλεγχος προϋποθέσεων - απόφαση υπαγωγής
1. Η Διεύθυνση Εποπτείας Μέσων Ενημέρωσης της Γενικής Γραμματείας Επικοινωνίας και Ενημέρωσης της Προε-
δρίας της Κυβέρνησης ελέγχει ότι ο δυνητικός δικαιούχος
Πράκτορας έχει λάβει Βεβαίωση Αναγγελίας ίδρυσης και
λειτουργίας Πρακτορείου Εφημερίδων και Περιοδικών
σύμφωνα με τις διατάξεις της υπ’ αρ. 24206/19.11.2012
απόφασης του Υφυπουργού στον Πρωθυπουργό «Καθορισμός δικαιολογητικών που συνοδεύουν την Αναγγελία
ίδρυσης και λειτουργίας Πρακτορείου Εφημερίδων και
Περιοδικών» (Β’ 3058), καθώς και τα υποβαλλόμενα δικαιολογητικά του άρθρου 9 της παρούσας. Επιπλέον, έχει
δικαίωμα να κάνει οποιοδήποτε έλεγχο ή επαλήθευση
κρινει αναγκαίο. Αν απαιτούνται διευκρινίσεις σχετικά με
τα ανωτέρω, ορίζεται προθεσμία πέντε (5) ημερών προς
τον αιτούντα Πράκτορα προκειμένου να τις παράσχει.
2. Μετά τον ως άνω έλεγχο, η Διεύθυνση Εποπτείας
Μέσων Ενημέρωσης της Γ.Γ.Ε.Ε., υποβάλλει την εισήγησή
της, προκειμένου να εκδοθεί η απόφαση ή οι αποφάσεις
υπαγωγής των δικαιούχων της ενίσχυσης της παρούσας. Η ενίσχυση ήσσονος σημασίας σύμφωνα με την
παρούσα χορηγείται μόνο αφού εξακριβωθεί ότι η νέα
ενίσχυση ήσσονος σημασίας δεν αυξάνει το συνολικό
ποσό των ενισχύσεων ήσσονος σημασίας που έχουν χορηγηθεί στην οικεία επιχείρηση σε επίπεδο που υπερ-
βαίνει το ανώτατο όριο που καθορίζεται στο άρθρο 7
της παρούσας και ότι τηρούνται όλοι οι όροι που καθορίζονται στον Καν. (ΕΕ) 2023/2831.
3. Η απόφαση ή οι αποφάσεις περί υπαγωγής ή μη
στο πρόγραμμα εκδίδονται το αργότερο μέχρι την 16η
Ιουνίου 2025. Η απόφαση ή οι αποφάσεις περί υπαγωγής
δημοσιεύονται αμελλητί.
4. Οι δικαιούχοι του άρθρου 2 της παρούσας υπάγονται στο πρόγραμμα χρηματοδότησης με απόφαση
κάθε φορά του Υπουργού στον οποίο έχουν ανατεθεί οι
αρμοδιότητες της Γενικής Γραμματείας Επικοινωνίας και
Ενημέρωσης της Προεδρίας της Κυβέρνησης. Η εν λόγω
απόφαση ή αποφάσεις αναρτώνται στο Πρόγραμμα «ΔΙΑΥΓΕΙΑ». Σε αυτές αναφέρονται οι τελικοί δικαιούχοι, οι
οποίοι έχουν υπαχθεί στο πρόγραμμα χρηματοδότησης.
5. Για την έκδοση της απόφασης ή των αποφάσεων
του παρόντος πραγματοποιείται από τη Μονάδα Διοικητικής και Οικονομικής Υποστήριξης της Προεδρίας της
Κυβέρνησης η δέσμευση της αντίστοιχης πίστωσης έως
του ποσού των δύο εκατομμυρίων ευρώ (2.000.000€).
Άρθρο 11
Τρόπος υπολογισμού ποσού ενίσχυσης
Κάθε Πράκτορας που δικαιούται ενίσχυσης με βάση
την παρούσα, λαμβάνει ποσό ενίσχυσης που προσδιορίζεται από τη Διεύθυνση Εποπτείας Μέσων Ενημέρωσης
της Γενικής Γραμματείας Επικοινωνίας και Ενημέρωσης
της Προεδρίας της Κυβέρνησης με βάση τα κάτωθι:
Το άθροισμα των ποσών ενίσχυσης όλων των Επιλέξιμων Διαδρομών που αυτός πραγματοποιεί εντός του
έτους 2023. Το ποσό ενίσχυσης κάθε Επιλέξιμης Διαδρομής ισούται με το γινόμενο της Χιλιομετρικής Αποζημί-
ωσης επί το διπλάσιο της Καθορισμένης Χιλιομετρικής
Απόστασης, επί τον αριθμό των ημερήσιων παραδόσεων
που έχει πραγματοποιήσει εντός του έτους 2023 στο Τερματικό Σημείο της, όπως ο αριθμός αυτός απορρέει από
την υπεύθυνη δήλωση της παρ. 5 του άρθρου 9, δηλαδή,
α) Ποσό Ενίσχυσης Επιλέξιμης Διαδρομής (Ευρώ) =
0,30 Χ (2 Χ Καθορισμένη Χιλιομετρική Απόσταση) Χ Αριθμός Παραδόσεων Τερματικού Σημείου.
β) Ποσό Ενίσχυσης Δικαιούχου = Άθροισμα ποσών
ενίσχυσης Επιλέξιμων Διαδρομών του.
Άρθρο 12
Διαδικασία και δικαιολογητικά
καταβολής ενίσχυσης
1. Το ποσό της ενίσχυσης καταβάλλεται απευθείας στη
δικαιούχο επιχείρηση.
2. Η καταβολή των αναφερομένων στην παρούσα χρηματικών ποσών προς τους δικαιούχους, διενεργείται με
τακτικό χρηματικό ένταλμα που εκδίδεται από τη Μονάδα Διοικητικής και Οικονομικής Υποστήριξης της Προε-
δρίας της Κυβέρνησης με τα ακόλουθα δικαιολογητικά:
i. Αντίγραφο απόφασης ανάληψης υποχρέωσης της
σχετικής δαπάνης.
ii. Κατάσταση πληρωμής της δαπάνης σε δύο (2) αντίτυπα, υπογεγραμμένη από τον διατάκτη.
iii. Αντίγραφο απόφασης του άρθρου 10.
iv. Αντίγραφο του τραπεζικού λογαριασμού ΙΒΑΝ από
το ηλεκτρονικό σύστημα της τράπεζας του δικαιούχου
ή από την εφαρμογή taxisnet.
v. Υπεύθυνη δήλωση, υπογεγραμμένη από τον νόμιμο εκπρόσωπο της δικαιούχου επιχείρησης στην οποία
δηλώνεται ο αριθμός τραπεζικού λογαριασμού (IBAN)
αυτής. Επίσης, στην εν λόγω υπεύθυνη δήλωση αναγράφεται ο ΑΦΜ του δικαιούχου.
vi. Πλην των ανωτέρω δικαιολογητικών δύναται να
αναζητείται κάθε άλλο σχετικό παραστατικό στοιχείο
που κρίνεται αναγκαίο από τη Μονάδα Διοικητικής και
Οικονομικής Υποστήριξης της Προεδρίας της Κυβέρνησης.
3. Η Μονάδα Διοικητικής και Οικονομικής Υποστήριξης της Προεδρίας της Κυβέρνησης δύναται να πραγ-
ματοποιεί οποιαδήποτε κατά την κρίση της αναγκαία
επαλήθευση προκειμένου να προβεί στην απευθείας καταβολή των ποσών, όπως προκύπτουν από την απόφαση
ή τις αποφάσεις του άρθρου 10, στους δικαιούχους της
χρηματοδότησης, με την έκδοση τακτικών χρηματικών
ενταλμάτων πληρωμής. Τα αποδεικτικά φορολογικής
και ασφαλιστικής ενημερότητας αναζητούνται κατά τη
διαδικασία πληρωμής.
4. Σε κάθε περίπτωση η απόφαση ή οι αποφάσεις υπαγωγής του άρθρου 10 αποστέλλονται στη Μονάδα Διοι-
κητικής και Οικονομικής Υποστήριξης της Προεδρίας της
Κυβέρνησης, το αργότερο μέχρι την 16η Ιουνίου 2025.
Άρθρο 13
Έναρξη ισχύος
Η παρούσα ισχύει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
ΠΑΡΑΡΤΗΜΑ I
ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ
Υποβαλλόμενης σύμφωνα με την παραγρ. 4 του άρθρου 9
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
ΣΧΕΤΙΚΑ ΜΕ ΤΗ ΣΩΡΕΥΣΗ ΤΩΝ ΕΝΙΣΧΥΣΕΩΝ ΗΣΣΟΝΟΣ ΣΗΜΑΣΙΑΣ (DE MINIMIS)
ΒΑΣΕΙ ΤΟΥ ΚΑΝΟΝΙΣΜΟΥ (EE) 2023/2831
Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(άρθρο 8 παρ. 4 Ν.1599/1986)
ΠΡΟΣ1:
Ο – Η Όνομα:
Επώνυμο:
Όνομα και Επώνυμο Πατέρα:
Όνομα και Επώνυμο Μητέρας:
Ημερομηνία γέννησης2
Τόπος Γέννησης:
Αριθμός Δελτίου Ταυτότητας:
Τηλ:
Τόπος Κατοικίας:
Οδός:
Αριθ:
ΤΚ:
Αρ. Τηλεομοιοτύπου (Fax):
Δ/νση Ηλεκτρ.
Ταχυδρομείου
(Εmail):
Με ατομική μου ευθύνη και γνωρίζοντας τις κυρώσεις3, που προβλέπονται από τις διατάξεις της παρ.
6 του άρθρου 22 του Ν. 1599/1986, δηλώνω ότι:
Α. Η επιχείρηση ………………….………………………...…………… …………………………………… με
ΑΦΜ …..……………..……, την οποία νομίμως εκπροσωπώ:
1 Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η
αίτηση.
2 Αναγράφεται ολογράφως.
3 Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη
δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων
σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να
βλάψει άλλον, τιμωρείται με κάθειρξη μέχρι 10 ετών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
I.
Υποβάλλει την αίτηση χορήγησης βάσει της (αναφέρετε τη σχετική νομική βάση – αρ.
παρούσας  ΚΥΑ)…………………προκειμένου  να  λάβει κρατική  ενίσχυση  η  οποία  είναι
δυνατό να υπαχθεί στο πλαίσιο του Κανονισμού de minimis 2023/2831
II.
Δραστηριοποιείται στον τομέα/στους τομείς: …………………………………………………….
III.
Συνιστά «ενιαία επιχείρηση»4  με τις κάτωθι επιχειρήσεις:
Α/Α
ΕΠΩΝΥΜΙΑ ΕΠΙΧΕΙΡΗΣΗΣ
ΑΦΜ
1.
2.
3.
IV.
Δεν συνιστά «ενιαία επιχείρηση» με καμία άλλη επιχείρηση
Β. Η ενίσχυση ήσσονος σημασίας που πρόκειται να χορηγηθεί5 στην ως άνω επιχείρηση,6 7, βάσει της
(αναφέρετε
τη
σχετική
νομική
βάση
–
αρ.
παρούσας
ΚΥΑ)
……………………………………………………....,  αφορά  δραστηριότητες  της  επιχείρησης  που  δεν
εμπίπτουν:
i)
στην πρωτογενή παραγωγή προϊόντων αλιείας και της υδατοκαλλιέργειας8 9
4 Στην «ενιαία επιχείρηση» περιλαμβάνονται όλες οι επιχειρήσεις που έχουν τουλάχιστον μία από τις ακόλουθες
σχέσεις μεταξύ τους:
α)  μια  επιχείρηση  κατέχει  την  πλειοψηφία  των  δικαιωμάτων  ψήφου  των  μετόχων  ή  των  εταίρων  άλλης
επιχείρησης˙
β)  μια  επιχείρηση  έχει  το  δικαίωμα  να  διορίζει  ή  να  παύει  την  πλειοψηφία  των  μελών  του  διοικητικού,
διαχειριστικού ή εποπτικού οργάνου άλλης επιχείρησης˙
γ) μια επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει
συνάψει με αυτήν ή δυνάμει ρήτρας του καταστατικού αυτής της τελευταίας˙
δ) μια επιχείρηση που είναι μέτοχος ή εταίρος άλλης επιχείρησης ελέγχει μόνη της, βάσει συμφωνίας που έχει
συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των
μετόχων ή εταίρων αυτής της επιχείρησης.
Οι επιχειρήσεις που έχουν οποιαδήποτε από τις σχέσεις που αναφέρονται στα στοιχεία α) έως δ) με μία ή
περισσότερες άλλες επιχειρήσεις θεωρούνται, επίσης ενιαία επιχείρηση.
5 Η ενίσχυση ήσσονος σημασίας θεωρείται ότι χορηγείται κατά τον χρόνο παραχώρησης στην οικεία επιχείρηση
του έννομου δικαιώματος λήψης της ενίσχυσης σύμφωνα με το εφαρμοστέο εθνικό νομικό καθεστώς (πχ.
ημερομηνία έκδοσης εγκριτικής απόφασης/ΚΥΑ/σύμβασης), ανεξάρτητα από την ημερομηνία καταβολής της
ενίσχυσης ήσσονος σημασίας στην επιχείρηση.
6 Σε περίπτωση συγχωνεύσεων ή εξαγορών, όλες οι προηγούμενες ενισχύσεις ήσσονος σημασίας που έχουν
ήδη χορηγηθεί σε οποιαδήποτε από τις συγχωνευόμενες επιχειρήσεις λαμβάνονται υπόψη για να προσδιοριστεί
κατά πόσο η νέα ενίσχυση ήσσονος σημασίας στη νέα ή στην εξαγοράζουσα επιχείρηση υπερβαίνει το σχετικό
ανώτατο όριο.
7 Αν μια επιχείρηση διασπαστεί σε δύο ή περισσότερες χωριστές επιχειρήσεις, η ενίσχυση ήσσονος σημασίας
που χορηγήθηκε πριν από τη διάσπαση καταλογίζεται στην επιχείρηση που έλαβε αυτή την ενίσχυση, η οποία
είναι κατά κανόνα η επιχείρηση που ανέλαβε τις δραστηριότητες για τις οποίες χρησιμοποιήθηκε η ενίσχυση
ήσσονος σημασίας. Εάν ο εν λόγω καταλογισμός δεν είναι δυνατός, οι ενισχύσεις ήσσονος σημασίας πρέπει να
κατανέμονται αναλογικά με βάση τη λογιστική αξία των ιδίων κεφαλαίων των νέων επιχειρήσεων κατά την
πραγματική ημερομηνία της διάσπασης.
8 Ως προϊόντα αλιείας και υδατοκαλλιέργειας νοούνται τα προϊόντα που ορίζονται στο άρθρο 5 στοιχεία α) και β)
του κανονισμού (ΕΕ) αριθ. 1379/2013.
9 Ως πρωτογενής παραγωγή προϊόντων αλιείας και υδατοκαλλιέργειας νοούνται όλες οι εργασίες που σχετίζονται
με την αλιεία, την εκτροφή ή την καλλιέργεια υδρόβιων οργανισμών, καθώς και οι δραστηριότητες εντός της
εκμετάλλευσης ή επί του σκάφους που είναι αναγκαίες για την προετοιμασία προϊόντος ζωικής ή φυτικής
προέλευσης για την πρώτη του πώληση, συμπεριλαμβανομένων της κοπής, του τεμαχισμού σε φιλέτα ή της
κατάψυξης, καθώς και η πρώτη πώληση σε μεταπωλητές ή μεταποιητές.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
ii) στη μεταποίηση και εμπορία προϊόντων αλιείας και υδατοκαλλιέργειας10, εφόσον το ποσό της
ενίσχυσης καθορίζεται με βάση την τιμή ή την ποσότητα των προϊόντων που αγοράζονται ή
διατίθενται στην αγορά,iii) στην πρωτογενή παραγωγή11 γεωργικών προϊόντων12,
iii) στον τομέα της μεταποίησης13 και της εμπορίας14 γεωργικών προϊόντων, όταν το ποσό της
ενίσχυσης καθορίζεται με βάση την τιμή ή την ποσότητα τέτοιων προϊόντων που πωλούνται
από πρωτογενείς παραγωγούς ή διατίθενται στην αγορά από τις οικείες επιχειρήσεις ή όταν η
ενίσχυση  συνοδεύεται  από  την  υποχρέωση  απόδοσής  της  εν  μέρει  ή  εξ  ολοκλήρου  σε
πρωτογενείς παραγωγούς,
iv) εξαγωγές προς τρίτες χώρες ή προς κράτη μέλη, ιδίως δε ενισχύσεις που συνδέονται άμεσα με
τις εξαγόμενες  ποσότητες,  με  τη  δημιουργία  και  λειτουργία  δικτύου  διανομής ή  με  άλλες
τρέχουσες δαπάνες που σχετίζονται με την εξαγωγική δραστηριότητα,
v) ενισχύσεις για τις οποίες τίθεται ως όρος η χρήση εγχώριων αγαθών αντί των εισαγόμενων.
Γ.  (Σε περίπτωση που η επιχείρηση δραστηριοποιείται σε κάποιον από τους μη επιλέξιμους για
ενίσχυση τομείς και επίσης σε τομέα επιλέξιμο για ενίσχυση βάσει του Κανονισμού (ΕΕ) αριθμ.
2023/2831)
Η επιχείρηση, καθώς δραστηριοποιείται στον τομέα (στους τομείς)………….ο οποίος (οι οποίοι)
είναι μη επιλέξιμοι για ενίσχυση, διασφαλίζει με κατάλληλα μέσα, όπως ο λογιστικός διαχωρισμός,
ότι δεν ενισχύεται η μη επιλέξιμη δραστηριότητα.
Δ. Στην επιχείρηση, συμπεριλαμβανομένων και των επιχειρήσεων που συνιστούν με αυτήν «ενιαία
επιχείρηση», έχουν χορηγηθεί σε οποιαδήποτε περίοδο τριών ετών, οι κάτωθι ενισχύσεις ήσσονος
σημασίας:
ΕΝΙΣΧΥΣΕΙΣ ΗΣΣΟΝΟΣ ΣΗΜΑΣΙΑΣ (DE MINIMIS) ΠΟΥ ΕΧΟΥΝ ΧΟΡΗΓΗΘΕΙ ΣΤΗΝ ΕΠΙΧΕΙΡΗΣΗ
ΒΑΣΕΙ ΤΩΝ ΚΑΝ. (ΕΕ) 2023/2831, ΚΑΝ. (ΕΕ) 1407/2013, ΚΑΝ. (ΕΕ) 1408/2013 ΚΑΙ ΚΑΝ. (ΕΕ) 717/2014
(αφορά την επιχείρηση δικαιούχο της ενίσχυσης και τις επιχειρήσεις που τυχόν συνιστούν ενιαία επιχείρηση με αυτήν)
α/α
ΕΠΩΝΥΜΙΑ &
ΑΦΜ
ΔΙΚΑΙΟΥΧΟΥ
ΟΝΟΜΑΣΙΑ
ΠΡΟΓΡΑΜΜΑΤΟΣ &
ΦΟΡΕΑΣ ΧΟΡΗΓΗΣΗΣ
ΤΗΣ ΕΝΙΣΧΥΣΗΣ
ΕΦΑΡΜΟΣΤΕΟΣ
ΚΑΝΟΝΙΣΜΟΣ
DE MINIMIS
ΑΡΙΘ.ΠΡΩΤ.
& ΗΜ/ΝΙΑ
ΕΓΚΡΙΤΙΚΗΣ
ΑΠΟΦΑΣΗΣ
ΕΓΚΡΙΘΕΝ
ΠΟΣΟ
ΕΝΙΣΧΥΣΗΣ15
ΚΑΤΑΒΛΗΘΕΝ
ΠΟΣΟ
ΕΝΙΣΧΥΣΗΣ15
ΗΜΕΡΟΜΗΝΙΑ
ΚΑΤΑΒΟΛΗΣ
10 Ως  «μεταποίηση και εμπορία προϊόντων αλιείας και υδατοκαλλιέργειας» νοούνται όλες οι δραστηριότητες,
συμπεριλαμβανομένου του χειρισμού, της κατεργασίας και του μετασχηματισμού, που πραγματοποιούνται μετά
την εκφόρτωση —ή τη συγκομιδή, στην περίπτωση της υδατοκαλλιέργειας— από τις οποίες προκύπτει ένα
μεταποιημένο προϊόν, καθώς και η διανομή του.
11 Ως πρωτογενής γεωργική παραγωγή νοείται η παραγωγή προϊόντων του εδάφους και της κτηνοτροφίας που
απαριθμούνται στο παράρτημα I της Συνθήκης, χωρίς να εκτελούνται περαιτέρω εργασίες που μεταβάλλουν τη
φύση αυτών των προϊόντων.
12 Γεωργικά προϊόντα είναι τα προϊόντα που απαριθμούνται στο παράρτημα  I της Συνθήκης, με εξαίρεση τα
προϊόντα αλιείας και υδατοκαλλιέργειας που εμπίπτουν στο πεδίο εφαρμογής του κανονισμού (ΕΕ) 1379/2013.
13 Ως μεταποίηση  γεωργικών  προϊόντων  νοείται  κάθε  επέμβαση  επί  γεωργικού  προϊόντος  από  την  οποία
προκύπτει επίσης γεωργικό προϊόν, με εξαίρεση τις εργασίες εντός της γεωργικής εκμετάλλευσης που είναι
απαραίτητες για την προετοιμασία προϊόντος ζωικής ή φυτικής προέλευσης για την πρώτη του πώληση.
14 Σε όλες τις περιπτώσεις χρησιμοποιούνται ακαθάριστα ποσά, δηλαδή πριν αφαιρεθεί ο οποιοσδήποτε φόρος ή
άλλη επιβάρυνση. Εάν η ενίσχυση χορηγείται με μορφή άλλη από την επιχορήγηση, ως ποσό της ενίσχυσης
λογίζεται το ακαθάριστο ισοδύναμο επιχορήγησής της. Οι ενισχύσεις που καταβάλλονται σε δόσεις ανάγονται
στην αξία τους κατά το χρόνο της χορήγησής τους. Το επιτόκιο που χρησιμοποιείται για την αναγωγή είναι το
προεξοφλητικό επιτόκιο που ισχύει κατά τον χρόνο χορήγησης της ενίσχυσης.
15 Σε όλες τις περιπτώσεις χρησιμοποιούνται ακαθάριστα ποσά, δηλαδή πριν αφαιρεθεί ο οποιοσδήποτε φόρος ή
άλλη επιβάρυνση. Εάν η ενίσχυση χορηγείται με μορφή άλλη από την επιχορήγηση, ως ποσό της ενίσχυσης
λογίζεται το ακαθάριστο ισοδύναμο επιχορήγησής της. Οι ενισχύσεις που καταβάλλονται σε δόσεις ανάγονται
στην αξία τους κατά το χρόνο της χορήγησής τους. Το επιτόκιο που χρησιμοποιείται για την αναγωγή είναι το
προεξοφλητικό επιτόκιο που ισχύει κατά τον χρόνο χορήγησης της ενίσχυσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
Ε. Η ενίσχυση ήσσονος σημασίας που πρόκειται να χορηγηθεί στην επιχείρηση βάσει της εν λόγω
…… (αναφέρεται η σχετική νομική βάση - αρ. παρούσας ΚΥΑ), αθροιζόμενη με οποιαδήποτε άλλη
ενίσχυση ήσσονος σημασίας που της έχει χορηγηθεί σε επίπεδο «ενιαίας επιχείρησης», βάσει του
Κανονισμού (ΕΕ) αριθμ. 1408/2013 της Επιτροπής ή/και του Κανονισμού (ΕΕ) αριθμ. 717/2014
της Επιτροπής, δεν υπερβαίνει το ποσό των 300.000 ευρώ σε οποιαδήποτε περίοδο τριών ετών.
ΣΤ. Η επιχείρηση δεν έχει λάβει άλλη κρατική ενίσχυση για τις ίδιες επιλέξιμες δαπάνες ή για το ίδιο
μέτρο χρηματοδότησης επιχειρηματικού κινδύνου, η σώρευση των οποίων οδηγεί σε υπέρβαση
της υψηλότερης σχετικής έντασης ενίσχυσης ή του ποσού ενίσχυσης που έχει καθοριστεί με βάση
τα συγκεκριμένα δεδομένα κάθε περίπτωσης σε κανονισμό απαλλαγής κατά κατηγορία ή απόφαση
που έχει εκδώσει η Επιτροπή.
Ζ. Αποδέχομαι οποιονδήποτε σχετικό έλεγχο για την εξακρίβωση των δηλωθέντων στοιχείων από τις
αρμόδιες εθνικές ή ενωσιακές αρχές, καθώς και τη διασταύρωση αυτών με τα στοιχεία  που
παρέχονται  από  τα  πληροφοριακά  συστήματα  δημοσίων  υπηρεσιών  και  ασφαλιστικών
οργανισμών.
Ημερομηνία:      ……/……/…………..
Ο – Η Δηλ.
(Υπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
ΠΑΡΑΡΤΗΜΑ IΙ
ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ
Υποβαλλόμενης σύμφωνα με την παραγρ. 6 του άρθρου 9
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
ΣΧΕΤΙΚΑ ΜΕ ΤΙΣ ΕΚΤΕΛΕΣΘΕΙΣΕΣ ΕΠΙΛΕΞΙΜΕΣ ΔΙΑΔΡΟΜΕΣ ΕΤΟΥΣ 2023
(ΑΝΑ ΕΠΙΚΑΛΟΥΜΕΝΗ ΕΠΙΛΕΞΙΜΗ ΔΙΑΔΡΟΜΗ)
Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(άρθρο 8 παρ. 4 Ν.1599/1986)
ΠΡΟΣ():
Ο – Η Όνομα:
Επώνυμο:
Όνομα και Επώνυμο Πατέρα:
Όνομα και Επώνυμο Μητέρας:
Ημερομηνία γέννησης():
Τόπος Γέννησης:
Αριθμός Δελτίου Ταυτότητας:
Τηλ:
Τόπος Κατοικίας:
Οδός:
Αριθ:
ΤΚ:
Αρ. Τηλεομοιοτύπου (Fax):
Δ/νση Ηλεκτρ.
Ταχυδρομείου
(Εmail):
Με ατομική μου ευθύνη και γνωρίζοντας τις κυρώσεις(), που προβλέπονται από τις διατάξεις της παρ.
6 του άρθρου 22 του Ν. 1599/1986, δηλώνω ότι():
Α. Η επιχείρηση .…………………………………………………………………………………………………
…………………………………………………………………….. με ΑΦΜ …..……………..……, την οποία
νομίμως εκπροσωπώ:
Υποβάλλει την αίτηση χορήγησης για …………………………………………………….(…..) ()
Επιλέξιμες Διαδρομές τις οποίες πραγματοποίησε εντός του έτους 2023.
I.
Επιλέξιμη Διαδρομή με α/α ………()
Σημείο εκκίνησης ………………………………………
Ενδιάμεσα εξυπηρετούμενα σημεία:
………………………………………………………………………………………………………
………………………………………………………………………………………………………
………………………………………………………………………………………………………
Τερματικό Σημείο:
……………………………………………………………………………………………………
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
Καθορισμένη Χιλιομετρική Απόσταση, όπως προκύπτει από την εφαρμογή του δικτυακού
τόπου
Gov.gr:
https://www.gov.gr/ipiresies/polites-kai-kathemerinoteta/ekloges/upologismoskhiliometrikon-apostaseon
………………………………………………………………………………………………………
…………………………..()
Πλήθος των ημερήσιων παραδόσεων έντυπου τύπου για το παραπάνω Τερματικό Σημείο
που εκτελέστηκαν ………………………………………………………………………....(…..) ()
II.
Επιλέξιμη Διαδρομή με α/α ……………()
Σημείο εκκίνησης …………………………………………………………………………………
Ενδιάμεσα εξυπηρετούμενα σημεία:
………………………………………………………………………………………………………
………………………………………………………………………………………………………
………………………………………………………………………………………………………
Τερματικό Σημείο:
………………………………………………………………………………………………………
Καθορισμένη Χιλιομετρική Απόσταση, όπως προκύπτει από την εφαρμογή του δικτυακού
τόπου
Gov.gr:
https://www.gov.gr/ipiresies/polites-kai-kathemerinoteta/ekloges/upologismoskhiliometrikon-apostaseon
……………………………………………………………………………………………...…(…..)()
Πλήθος των ημερήσιων παραδόσεων έντυπου τύπου για το παραπάνω Τερματικό Σημείο
που εκτελέστηκαν …………………………………………………………………………..(…..)()
III.
Επιλέξιμη Διαδρομή με α/α ………….…()
Σημείο εκκίνησης …………………………………………………………………………………
Ενδιάμεσα εξυπηρετούμενα σημεία:
………………………………………………………………………………………………………
………………………………………………………………………………………………………
………………………………………………………………………………………………………
Τερματικό Σημείο:
………………………………………………………………………………………………………
Καθορισμένη Χιλιομετρική Απόσταση, όπως προκύπτει από την εφαρμογή του δικτυακού
τόπου
Gov.gr:
https://www.gov.gr/ipiresies/polites-kai-kathemerinoteta/ekloges/upologismoskhiliometrikon-apostaseon
………………………………………………………………………………………………(…..)()
Πλήθος των ημερήσιων παραδόσεων έντυπου τύπου για το παραπάνω Τερματικό Σημείο
που εκτελέστηκαν ………………………………………………………………………….(…..)()
Β. Αποδέχομαι οποιονδήποτε σχετικό έλεγχο για την εξακρίβωση των δηλωθέντων στοιχείων από τις
αρμόδιες εθνικές ή ενωσιακές αρχές, καθώς και τη διασταύρωση αυτών με τα στοιχεία που
παρέχονται  από  τα  πληροφοριακά  συστήματα  δημοσίων  υπηρεσιών  και  ασφαλιστικών
οργανισμών
Ημερομηνία:      ……/……/…………..
Ο – Η Δηλ.
(Υπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
ΠΑΡΑΡΤΗΜΑ IΙΙ
ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ
Υποβαλλόμενης σύμφωνα με την παραγρ. 7 του άρθρου 9
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
ΣΧΕΤΙΚΑ ΜΕ ΤΙΣ ΕΚΤΕΛΕΣΘΕΙΣΕΣ ΕΠΙΛΕΞΙΜΕΣ ΔΙΑΔΡΟΜΕΣ ΕΤΟΥΣ 2023
ΤΟΥ ΑΝΤΙΣΥΜΒΑΛΛΟΜΕΝΟΥ - ΔΥΝΗΤΙΚΟΥ ΔΙΚΑΙΟΥΧΟΥ ΕΠΙΧΟΡΗΓΗΣΗΣ
Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(άρθρο 8 παρ. 4 Ν.1599/1986)
ΠΡΟΣ():
Ο – Η Όνομα:
Επώνυμο:
Όνομα και Επώνυμο Πατέρα:
Όνομα και Επώνυμο Μητέρας:
Ημερομηνία γέννησης():
Τόπος Γέννησης:
Αριθμός Δελτίου Ταυτότητας:
Τηλ:
Τόπος Κατοικίας:
Οδός:
Αριθ:
ΤΚ:
Αρ. Τηλεομοιοτύπου (Fax):
Δ/νση Ηλεκτρ.
Ταχυδρομείου
(Εmail):
Με ατομική μου ευθύνη και γνωρίζοντας τις κυρώσεις(), που προβλέπονται από τις διατάξεις της παρ.
6 του άρθρου 22 του Ν. 1599/1986, δηλώνω ότι():
Α.
Η
επιχείρηση
………………….……………………….
………………………………………………………
………………………………………….. με ΑΦΜ …..……………..……, την οποία νομίμως εκπροσωπώ
συμβλήθηκε
με
την
επιχείρηση
………………………………………………………..
…………………………………………………………..
με
ΑΦΜ
……………………………………………………………….
Η  αντισυμβαλλόμενη  επιχείρηση  στο  πλαίσιο  της  μεταξύ  μας  συνεργασίας
πραγματοποίησε
εντός
του
έτους
…..
………………………………………………………………….(….)()
Επιλέξιμες Διαδρομές.
I.
Επιλέξιμη Διαδρομή με α/α …………..()
Σημείο εκκίνησης ………………………………………
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
Ενδιάμεσα  εξυπηρετούμενα  σημεία  και  το  Τερματικό  Σημείο  κάθε  Επιλέξιμης
Διαδρομής……………………………………………………………………………………………
……………………………………………………………………………………………………...
………………………………………………………………………………………………………
…...
Πλήθος των ημερήσιων παραδόσεων έντυπου τύπου για το παραπάνω Τερματικό Σημείο
που εκτελέστηκαν ……………………………………………………………………………(…)()
II.
Επιλέξιμη Διαδρομή με α/α ……………()
Σημείο εκκίνησης ………………………………………
Ενδιάμεσα  εξυπηρετούμενα  σημεία  και  το  Τερματικό  Σημείο  κάθε  Επιλέξιμης
Διαδρομής……………………………………………………………………………………………
……………………………………………………………………………………………………...
………………………………………………………………………………………………………
…..
Πλήθος των ημερήσιων παραδόσεων έντυπου τύπου για το παραπάνω Τερματικό Σημείο
που εκτελέστηκαν …………………………………………………………………………(…..)()
III.
Επιλέξιμη Διαδρομή με α/α ………….()
Σημείο εκκίνησης ………………………………………
Ενδιάμεσα  εξυπηρετούμενα  σημεία  και  το  Τερματικό  Σημείο  κάθε  Επιλέξιμης
Διαδρομής……………………………………………………………………………………………
……………………………………………………………………………………………………...
………………………………………………………………………………………………………
…...
Πλήθος των ημερήσιων παραδόσεων έντυπου τύπου για το παραπάνω Τερματικό Σημείο
που εκτελέστηκαν ………………………………………………. ………………………..(……)()
Β. Αποδέχομαι οποιονδήποτε σχετικό έλεγχο για την εξακρίβωση των δηλωθέντων στοιχείων από τις
αρμόδιες εθνικές ή ενωσιακές αρχές, καθώς και τη διασταύρωση αυτών με τα στοιχεία που
παρέχονται  από  τα  πληροφοριακά  συστήματα  δημοσίων  υπηρεσιών  και  ασφαλιστικών
οργανισμών
Ημερομηνία:      ……/……/…………..
Ο – Η Δηλ.
(Υπογραφή)
i Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που
απευθύνεται η αίτηση.
ii Αναγράφεται ολογράφως.
iii Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη
υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο
υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό
όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
iv Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται
από τον δηλούντα ή την δηλούσα.
v Αναγράφεται αριθμητικώς και ολογράφως.
vi Αναγράφεται αριθμητικώς.
vii Αναγράφεται αριθμητικώς και ολογράφως.
viii Αναγράφεται αριθμητικώς.
ix Αναγράφεται αριθμητικώς και ολογράφως.
x Αναγράφεται αριθμητικώς.
xi Αναγράφεται αριθμητικώς και ολογράφως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 11 Απριλίου 2025
Υφυπουργός
Υφυπουργός
Εθνικής Οικονομίας και
στον Πρωθυπουργό
Οικονομικών
ΠΑΥΛΟΣ ΜΑΡΙΝΑΚΗΣ
ΑΘΑΝΑΣΙΟΣ ΠΕΤΡΑΛΙΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1826/14.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201826.pdf | Tokens: 41544]